تەو چەو کەو تنە، هە پێچیەێدە گیانمەو
مەلۊچگەیلە خەو نیەکەن، لە ئێ هنـــــــاس سەردمە
هنای ک ئەور هــــــۊر ت، بێیەێدە ئاسمانمەو
نەۊە نسیو داوەنم ، ئەنار و سێف و لیمووێ
م هاتم و شەکەت شەکەت، هە دار وێ لەقانمەو
لە ئێ وڵات ناکەسە، هە بوو کەنە هناسمەو
نەوای ک ناو نازەگەی، ت باێدنە زوانمەو
چەنێ چەنێگە خۊنەگەم، لەی ئاسمانە جووشیەێد
یە ئەور چەو تنە چمان ، ک واریە خەزانمەو
پەری فرشتەمانگ خوەم، خودا بکەێ نەمینیەم
دوارە زەخمەگەی دڵد ، نەزانسە کولانەمەو
ئەگەر هزار ساڵ تر، خودا ئومر بێیەێدە پیم
لە لێ توام ک دەرد ت، بکەێدە تۊش گیانمەو
وە فکر زەخمەگەی م نەون، شرین ترەک لە گیانمە
م خوەم توام بمینیەم، وە دەرد کەس مەزانمەو
شەو و غەزەڵ، من و تن و، چەوەیل پڕ لە ئەسرمان
چراخ ئومر خوەم شەوێ ، وە هەر د دەس کوشانمەو
رەزا مەوزوونی
